Den Vest-Sjællandske Avis, 1817-12-25
Oversigt over Dagens udenlandske Nyheder. En af de Generaler, som paa Jndependenternes Side i Venezuela giør meget Opsigt, er Par Bermudez, han som banede Veien for Bolivar til Erobringen af Guiana; Jndependenterne kalde ham Lykkens Skiødebarn. Det var ham som slog Monteverde paa Sletterne ved Maturin, Morales i Trefningen ved Tuncal, Fitzgerald i Fægtningerne i Over=Guiana, og Ceruti ved den afgiørende Seier ved Banco-San-Feliz, som gav Anledning til Guianas Erobring; han holder en god Krigstugt, og er dog elsket af sine Tropper. Nu har han forenet sig med Marino, og er marscheret mod Guyana; Bolivar derimod staaer for Carracas, Jndependenterne skulle holde en god Orden i Guiana. Da Spanierne for nogen Tid siden toge Jndependenternes General Freytes til Fange, saa tilbøde disse forgiæves den Spanske Oberst Lujanotil Udvexling for ham; de stolte Spanier forkastede dette Tilbud, og Morillo lod Freytes skyde; men Jndependenterne giorde derpaa Giengield, og Lujano og de med ham fangne Spanier maatte ligeledes miste Livet. – Om Mexico og Minas Tog har man endeel nye Efterretninger, baade umiddel har over Veracruz af 25de Juni og 10de Julii, og af Veiekongens Beretninger over Madrid, som begge udvise at Mina er langt fra ikke betvunget; men at han med ligesaa meget Mod som Lykke har fortsat sin dristige Marsch ind i Landet. Han rettede den mod Provindsen Baxio, som baade er folkerig og hvor Præsten Tørres holder Jnsurrectionen opret. Han landede i Soto de la Marina kun med 400 Mand; lagde 100 Mand ind i Fortet, og marscherede mod det indre af Landet. Spanierne afsendte en Expedition til Kysten, og fandt der nogle forladte Skibe, hvis Ødelæggelse blev beskrevet i Hoftidenden i Mexico, som en stor Seier. Mina drog imidlertid til Nye Santander, hvor han fik en Forstærkning af 500 Mand, ved Hielp af det Bogtrykkerie som han bragde med sig, udsendte han heftige Proclamationer, som giorde en stor Virkning. J Mais Dalen slog han 150 Spanske Ryttere under Pedriola paa Flugten. Da han vilde marschere ud af denne Dal, saa blev han angrebet den 16de Juni af den Spanske General Arniman med 1400 Mand, men Mina anfaldt det Spanske Rytterie under General Rioverde og som bestod af 600 Mand, saa kraftfuldt, at det kom i den vildeste Uorden, kastede sig tilbage paa Jnfanteriet, og bragde alt i Forvirring; forgiæves søgde de Spanske Officerer at formaae Tropperne til at holde Stand. Mina fortsatte sin Marsch, og den 20de Juni forenede han sig med Patrioternes Anfører Moreno, som Torres havde sendt ham imøde. Da Mina nu er naaet hen til Biergene, saa er det ikke mere godt at betvinge ham, og han faaer Tid til at organisere Patrioterne, som han har sat Modi, og electriseret ved sit Navn. Endnu i Enden af August var han ikke overvundet, ifølge de sidste Efterretninger fra Havannah, og hans Foretagender, foraarsage Spanierne megen Bekymring; hos ham er en Pater Mier, som længe har opholdt sig saavel i Spanien som i Frankerig, og har i London udgivet en Historie af Revolutionen i Mexico. Den Spanske General Arredondo har vel siden erobretSoto de la Marina, men fandt ikke der uden nogle faae Krigsfolk af Minas Hær, som ikke kunde følge med den; dog har man i Mexico skildret denne Erobring som en betydelig Fordeel. Men Vicekongen ærgrer sig over disse Vanheld, og vil alvorligt straffe dem, som have forglemt deres Pligter.